CELEX: 32020D0702(01)
Language: hu
Date: 2020-06-26 00:00:00
Title: A Tanács határozata (2020. június 26.) az Európai Élelmiszerbiztonsági Hatóság Igazgatótanácsa hét tagjának kinevezéséről 2020/C 218 I/01

2.7.2020   
               
               
                  HU
               
               
                  Az Európai Unió Hivatalos Lapja
               
               
                  CI 218/1
               
            
         A TANÁCS HATÁROZATA
         (2020. június 26.)
         az Európai Élelmiszerbiztonsági Hatóság Igazgatótanácsa hét tagjának kinevezéséről
         (2020/C 218 I/01)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 25. cikke (1) bekezdésére,
         tekintettel az Európai Bizottság 2020. február 3-án kelt levelében a Tanácsnak benyújtott jelöltlistára,
         tekintettel az Európai Parlament 2020. május 14-én kelt levelében kifejtett álláspontra,
         mivel:
         
                     (1)
                  
                  
                     Kiemelten fontos biztosítani az Európai Élelmiszerbiztonsági Hatóság függetlenségét, átláthatóságát, hatékonyságát és tevékenységének magas tudományos színvonalát. Emellett elengedhetetlenül fontos biztosítani a Hatóság tagállamokkal való együttműködését is.
                  
               
                     (2)
                  
                  
                     Az Európai Élelmiszerbiztonsági Hatóság Igazgatótanácsa hét tagjának hivatali ideje 2020. június 30-án lejár.
                  
               
                     (3)
                  
                  
                     Az Európai Élelmiszerbiztonsági Hatóság Igazgatótanácsa hét új tagjának kinevezése érdekében a Tanács – a Bizottság által készített dokumentáció alapján és az Európai Parlament által kifejtett álláspont fényében – megvizsgálta a Bizottság által benyújtott jelöltlistát. A cél a lehető legnagyobb szakértelemnek, a megfelelő – például irányítási és közigazgatási – szakmai ismeretek és tapasztalatok széles körének, valamint az Unión belüli lehető legszélesebb földrajzi megoszlásnak a biztosítása.
                  
               
                     (4)
                  
                  
                     A 178/2002/EK rendelet 25. cikkének (1) bekezdése előírja, hogy az Európai Élelmiszerbiztonsági Hatóság Igazgatótanácsának tagjai közül négynek fogyasztóvédelmi szervezetekhez vagy az élelmiszerláncban tevékenykedő egyéb érdekképviseleti szervezethez kapcsolódó szakmai háttérrel kell rendelkeznie. Az Igazgatótanács egy, ilyen szakmai háttérrel rendelkező tagjának a hivatali ideje 2020. június 30-án lejár. Ennek a tagnak a helyére ezért fogyasztóvédelmi szervezetekhez vagy az élelmiszerláncban tevékenykedő egyéb érdekképviseleti szervezethez kapcsolódó szakmai háttérrel rendelkező tagot kell kinevezni.
                  
               
                     (5)
                  
                  
                     A 178/2002/EK rendelet 25. cikkének (2) bekezdése úgy rendelkezik, hogy a tagok hivatali ideje négy év, és ez a hivatali idő egy alkalommal meghosszabbítható. Az egyik, fogyasztóvédelmi szervezetekhez vagy az élelmiszerláncban tevékenykedő egyéb érdekképviseleti szervezethez kapcsolódó szakmai háttérrel nem rendelkező jelöltet a Tanács már korábban, a 2015. április 20-i és a 2016. június 16-i határozattal (2) kinevezte az Igazgatótanács tagjává. A jelölt első alkalommal egy lemondó tag hivatali idejének hátralévő részét töltötte ki egy éven és két hónapon keresztül, és ezt követően nevezték ki egy teljes, négyéves időtartamra. Ezért ezt a tagot csak két évre és tíz hónapra kell kinevezni, hogy hivatali idejének teljes hossza ne haladja meg a nyolc évet,
                  
               ELFOGADTA EZT A HATÁROZATOT:
         
            1. cikk
            A Tanács az Európai Élelmiszerbiztonsági Hatóság Igazgatótanácsába a 2020. július 1. és 2024. június 30. közötti időszakra a következő tagokat nevezi ki:
            
                        —
                     
                     
                        Aivars BĒRZIŅŠ,
                     
                  
                        —
                     
                     
                        Georgi Kirilov GEORGIEV,
                     
                  
                        —
                     
                     
                        Ulrich HERZOG,
                     
                  
                        —
                     
                     
                        Didier HOUSSIN,
                     
                  
                        —
                     
                     
                        Eleni IOANNOU-KAKOURI (3),
                     
                  
                        —
                     
                     
                        Giuseppe RUOCCO.
                     
                  
         
            2. cikk
            A Tanács az Európai Élelmiszerbiztonsági Hatóság Igazgatótanácsába a 2020. július 1. és 2023. április 30. közötti időszakra a következő tagot nevezi ki:
            
                        —
                     
                     
                        Michael WINTER.
                     
                  
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 26-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  HL L 31., 2002.2.1., 1. o.
         
         
            (2)  A Tanács határozata (2015. április 20.) az Európai Élelmiszerbiztonsági Hatóság Igazgatótanácsa egy tagjának kinevezéséről (HL C 142., 2015.4.29., 1. o.) és a Tanács határozata (2016. június 16.) az Európai Élelmiszerbiztonsági Hatóság Igazgatótanácsa hét tagjának kinevezéséről (HL C 223., 2016.6.21., 7. o.).
         
            (3)  Fogyasztóvédelmi szervezetekhez kapcsolódó szakmai háttérrel rendelkezik.